જ્યારે ક્રિકેટના મેદાન પર લાગેલા કેમેરાની સંખ્યામાં વધારો થયો, બહુ રસપ્રદ સીન કેદ થઇ રહ્યા છે. વધુ કેમેરા અને સ્ટમ્પ માઇકે દર્શકોના એક્સાઇટમેન્ટને વધારી દીધું છે. બે બોલ વચ્ચેના સમયમાં જે ઘટનાઓ બની રહી છે તે પણ કંઇ ઓછી રસપ્રદ નથી હોતી. આ કારણે જ કોઇપણ ખેલાડીના હાસ્યાસ્પદ ઇશારા કેમેરામા કેદ થઇ જતા હોય છે તો ક્યારેક સ્ટમ્પ પાછળથી ધોનીના રસપ્રદ કોમેન્ટ સાંભળવા મળે છે. આ ક્રમમાં જ 8 એપ્રિલે ઇડન ગાર્ડનમાં રમાયેલી મેચ દરમિયાન એક કિસ્સો સામે આવ્યો હતો. કોલકાતા નાઇટ રાઇડર્સ અને રોયલ ચેલેન્જર્સ બેંગ્લોર વચ્ચે મેચ રમાઇ રહી હતી.